Publication: Magyar Közlöny
Issue: MK-2001-79 (Year: 2001, Number: 79)
Era: 1990-2004
Section: nem külön aláírásgyűjtő íveken nyújtotta be. Az indítványozó az OVB 11/1999. (IV. 28.) számú határozatára hivatkozik, amelyben az OVB egyebek mellett azért utasította
Paragraph Index: 146

nem külön aláírásgyűjtő íveken nyújtotta be. Az indítványozó az OVB 11/1999. (IV. 28.) számú határozatára hivatkozik, amelyben az OVB egyebek mellett azért utasította el az aláírásgyűjtő ív hitelesítését, mert azon több kérdés szerepelt. A Ve. 118. § (3) bekezdése szerint az aláírásgyűjtő íven az aláírások a kérdéssel azonos oldalon szerepelnek. E szabály nyelvtani értelmezésével arra lehet következtetni, hogy egy íven egy kérdés tehető fel. Ez biztosítja azt, érvel az indítványozó, hogy a választópolgár ki tudja választani, mely kérdés népszavazásra bocsátását támogatja, melyet nem. Az indítványozó álláspontja szerint a választópolgároknak nincs lehetőségük válogatni a kérdések között, a Ve. „vonatkozó rendelkezései ugyanis nem teszik lehetővé, hogy egy aláírásgyűjtő íven szereplő több kérdést külön-külön aláírással lássanak el a kezdeményezők”.

Source: https://magyarkozlony.hu/hivatalos-lapok/fad908e513db4dbc6240d76f6518842af0001bab/dokumentumok/a59799df294c9688f950f3e6106e543af634106e/letoltes